Diari Oficial de la Generalitat Valenciana


Sumari del DOGV 5834, del 25-08-2008 (2008/8252)

Bases particulars de la unitat d'execució número 2 i 4 de la Fuente del Mico.
-----------------------------------------------------------------------------

### Dades del document

Número de DOGV
:   5834

Data del DOGV
:   25-08-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/8252


Data del document
:   20-06-2008

Organisme emissor
:   Ajuntament d'Alborache

Tipus de document
:   Informació Pública

Descriptors 

:   * Alborache
    * pla d'urbanisme
    * administració local

Bases particulars de la unitat d'execució número 2 i 4 de la Fuente del Mico. [2008/8252]  
El Ple de l'Ajuntament d'Alborache, en la sessió que tingué lloc el dia 19 de juny de 2008, va acordar iniciar el procediment per a la gestió indirecta de la unitat d'execució número 2 i 4 del sector de sòl urbà residencial Fuente del Mico i va aprovar així mateix les seues bases particulars de programació, que es transcriuen a continuació:  
Bases particulars per les que es regirà el concurs de selecció i adjudicació del Programa per al Desenrotllament de l'Actuació Integrada de les Unitats d'Execució Número 2 i 4 denominades Fuente del Mico, en el municipi d'Alborache (València):  
Primera. Objecte de les bases  
Les presents bases, redactades a l'empara del que establixen els articles 131.2 de la Llei 16/2005, de 31 de desembre, de la Generalitat Valenciana, Urbanística Valenciana, i 286 del Decret 67/2006, de 19 de maig, del Consell, pel qual s'aprova el Reglament d'Ordenació i Gestió Territorial i Urbanística, i el Decret 36/2007, del Consell, pel qual es modifica el Reglament, tenen com a objecte regular el procediment d'adjudicació del programa per al desenrotllament d'actuacions integrades referit a l'àmbit de les unitats d'execució 2 i 4 del Pla General d'Ordenació Urbana, denominat Fuente del Mico.  
Segona. Àmbit a programar  
L'àmbit de l'actuació se circumscriu a les unitats d'execució número 2 i 4 del sòl urbà definit en el Pla Especial de Reforma Interior aprovat definitivament per la Comissió Territorial d'Urbanisme de València el 12 de juny de 1996.  
De conformitat amb el que establix l'article 286.1.a del Reglament d'Ordenació i Gestió Territorial i Urbanística, queda descartada l'opció de presentar alternatives tècniques que suposen una ampliació de l'àmbit territorial a programar, ja que el document de planejament es troba aprovat definitivament per la Comissió Territorial d'Urbanisme de València i no s'admetran modificacions estructurals dels document de planejament a presentar.  
Tercera. Ordenació urbanística vigent i criteris i objectius urbanístics i territorials de les propostes de planejament a presentar, amb fixació de les directrius que hauran d'observar i admissibilitat de variants  
L'ordenació urbanística és la que arreplega el Pla Especial de Reforma Interior de la Fuente del Mico, aprovat definitivament per la Comissió Territorial d'Urbanisme de València en sessió de 12 de juny de 1996, document que és part integrant del Pla General d'Ordenació Urbana, homologat a la LRAU per la Comissió Territorial d'Urbanisme en data 28 de febrer de 2000.  
Com que està aprovat definitivament el document de planejament, no s'hi admet cap variant i ha d'ajustar-se a l'ordenació estructural del Pla Especial de Reforma Interior aprovat per la Comissió Territorial d'Urbanisme.  
L'instrument de planejament a presentar per a planificar una nova ordenació detallada de les unitats d'execució serà un pla de reforma interior.  
El dit pla de reforma interior ha d'incloure un reajustament d'alineacions i rasants.  
Assignació d'usos i tipus detallats en desplegament de les previsions d'ordenació estructural.  
Regulació de les condicions de l'edificació de cada zona  
La incorporació de nous vials respectarà un adequat funcionament de la circulació rodada i de vianants. El viari serà de trànsit o de vianants en funció que el desnivell no siga superior al 12%.   
S'exigix la continuïtat en el traçat i s'evita l'aparició de vials parcials acabats en fons de sac. S'analitzarà l'adequació del traçat viari als pendents del terreny existent i es valorarà la millor disposició d'este.  
Es realitzarà un estudi topogràfic que incorpore prou seccions suficients per a la correcta i adequada inserció de l'edificació i del nou viari en el context afectat.  
Els paràmetres urbanístics hauran de respectar l'ordenació estructural en la seua integritat. Així mateix els paràmetres aprovats pel PERI Fuente del Mico i que són ordenació estructural del municipi i que no es poden modificar són els següents:  
Edificabilitat unitat d'execució número 2: 16.272 m²t. Edificabilitat unitat d'execució número 4: 5,937 m²t.  
Aprofitament tipus de les unitats d'execució. 0,35 m²s/m²t.  
No es podrà modificar en el PRI cap dels punts assenyalats en l'article 36 de la Llei Urbanística Valenciana.  
Quarta. Objecte d'este contracte  
L'objecte d'este contracte és la programació i consegüent execució conjunta, pel sistema de gestió indirecta, de l'àmbit a què es fa referència en les bases 2 i 3.  
Consegüentment, el dit objecte serà, en relació a les dites unitats, coincident amb els objectius imprescindibles enumerats en l'article 124 de la LUV, assenyalant-se els següents:  
1. Gestionar la transformació jurídica de les finques afectades pel programa. En este sentit l'urbanitzador estarà obligat a:  
a) Demanar dels corresponents registres (de la Propietat i Cadastre) tota la informació de les finques i titulars de drets i deures inclosos en l'actuació.  
b) Fitar i delimitar les parcel·les aportades a la reparcel·lació amb caràcter previ a la redacció del projecte.  
c) Efectuar un estudi fefaent de les parcel·les semiconsolidades, amb proposta de solució en els termes que preveu el capítol III del títol I de la Llei 16/2005, de 30 de desembre, Urbanística Valenciana (LUV) o preceptes que legalment els substituïsquen o complementen.  
d) Presentar per a la seua aprovació el projecte de reparcel·lació, que garantisca el repartiment equitatiu de càrregues i beneficis entre propietaris.  
e) Pagar als creditors nets abans que la reparcel·lació accedisca al Registre de la Propietat  
f) Inscriure en el Registre de la Propietat les noves finques resultants, especialment les destinades al domini públic.  
g) Fer constar en el Registre de la Propietat les afeccions existents.  
h) Cancel·lar les finques cadastrals aportades a la reparcel·lació i inscriure les resultants en el Cadastre  
i) Qualssevol altres actuacions necessàries per a la transformació jurídica de les finques afectades.  
2. Urbanitzar completament la unitat d'execució que constituïx l'objecte del programa i realitzar les obres públiques addicionals que calguen, amb subjecció a les previsions temporals i econòmiques del programa.  
3. Connectar i integrar adequadament la urbanització amb les xarxes d'infraestructures d'energia, comunicacions i servicis públics existents. Per a això s'haurà de fer el següent:  
a) Aportar informes de les administracions sectorials les competències de les quals resulten afectades per l'actuació (carreteres, xarxa ferroviària, domini públic hidràulic i altres).  
b) Presentar, si és el cas estudis i informes favorables per a la realització de connexions amb les corresponents companyies subministradores (llum, aigua, telefonia i altres).  
c) Incloure en el projecte d'urbanització del sector la construcció de les obres complementàries que foren necessàries.  
d) Complementar les infraestructures i espais públics o reserves dotacionals en el que és necessari per a no minvar ni desequilibrar els nivells de qualitat, quantitat o capacitat de servicis existents i exigibles reglamentàriament.  
4. Obtindre els sòls dotacionals públics de l'àmbit de l'actuació a favor de l'administració gratuïtament. A este efecte:  
a) L'urbanitzador efectuarà la seua inscripció en el Registre de la Propietat i traslladarà a l'administració el corresponent certificat acreditatiu d'això.  
b) Els entregarà en perfectes condicions, una vegada concloses les obres d'urbanització, i alçarà la corresponent acta d'entrega.  
5. El termini per a edificar els solars resultants de l'actuació urbanitzadora serà de 36 mesos comptadors des de la recepció municipal de les obres d'urbanització. La modificació d'este termini únicament es podrà produir si l'urbanitzador justifica un interés públic per al municipi i sempre que el Ple de l'Ajuntament autoritze per part de la dita pròrroga, i sempre d'acord amb l'article 495 del Decret 67/2006, del Consell, de 19 de maig, pel qual s'aprova el Reglament d'Ordenació i Gestió Territorial i Urbanística de la Comunitat Valenciana.  
No podran iniciar-se les obres d'edificació de solars mentre no estiguen executades les connexions exteriors i este consistori no autoritzaran les llicències i estes hauran de ser les primeres obres a executar.  
L'urbanitzador es compromet a realitzar simultàniament les obres d'edificació i urbanització en les parcel·les adjudicades a este en el projecte de reparcel·lació.  
Cinquena. Prescripcions tècniques mínimes del projecte d'urbanització  
1. El projecte d'urbanització s'ajustarà al que disposa l'article 348 del Reglament d'Ordenació i Gestió Territorial i Urbanística (en relació amb l'article 153 de la LUV) sobre la subjecció d'este a les determinacions del planejament que desenvolupe, així com el que disposa l'article 349 del Reglament d'Ordenació i Gestió Territorial i Urbanística (en relació amb el 157 de la LUV) respecte a les obres incloses en el projecte d'urbanització. Finalment, caldrà ajustar-se al que disposa l'article 350 del Reglament d'Ordenació i Gestió Territorial i Urbanística (en relació amb l'article 156 de la LUV) sobre la documentació que l'integra.  
2. Com a qualitats mínimes al projecte s'arrepleguen les següents:  
Sanejament:   
Es resoldrà amb conduccions de PVC rígid corrugat i es podran utilitzar les conduccions de formigó en massa o armat per a seccions superiors o igual a 600 mm.  
S'executaran pous de registre amb distància entre correlatius no superior a 50 metres lineals.  
Tots els pous hauran d'estar proveïts d'escala de barrots per a poder accedir al seu interior amb marc i tapa articulada, amb tancament clic elàstic, de fosa, pas lliure diàmetre 55 cm, càrrega de ruptura 40 Tm.  
Les connexions particulars projectades sempre hauran escometre a les xarxes generals en pou, i es prohibix expressament la connexió en tubs sense registre. Per a això s'haurà de fer una estimació de connexions amb subjecció a parcel·les idèntiques a la mínima.  
Es prohibix expressament ubicar línies de sanejament que circulen longitudinalment per baix de les voreres.  
Pluvials:  
S'executaran amb materials, característiques de conduccions i pous idèntics als de la instal·lació de sanejament.  
Els embornals sifònics de dimensions interiors 70 x 30 x 90 cm es disposaran en quantitat suficient per a arreplegar els índexs publiomètrics de la zona i s'hauran de justificar en el projecte.  
Aigües potables:  
Les conduccions es realitzaran amb un tub de polietilé banda blava, de secció circular, de 75 mm. De diàmetre mínim i pressió de treball de 10 atm, i una resistència als 50 anys del 60%.  
Les claus de pas seran de fosa amb junta elàstica, de tipus comporta amb tancament elàstic, instal·lada en conducció d'abastiment d'aigua de PE de diàmetre exterior de 75 mm, col·locada en arqueta de registre de dimensions interiors de 40 x 40 x 60 cm  
Instal·lació de distribució elèctrica en tensió mitjana:  
S'executarà d'acord amb les exigències de les companyies elèctriques i normatives d'aplicació, i no es podrà executar la retaxació de càrregues una vegada aprovada la plica adjudicatària per exigències de les companyies receptores de la instal·lació, sent els sobre costos de les obres a càrrec de l'urbanitzador.  
Instal·lació de distribució elèctrica en baixa tensió:  
S'executarà d'acord amb les exigències de les companyies elèctriques i normatives d'aplicació, i no es podrà executar retaxació de càrregues una vegada aprovada la plica adjudicatària per exigències de les companyies receptores de la instal·lació, i els sobrecostos de les obres seran a càrrec de l'urbanitzador.  
Instal·lació de telefonia:  
S'executarà d'acord amb les exigències de les companyies telefòniques i normatives d'aplicació, i no es podrà executar retaxació de càrregues una vegada aprovada la plica adjudicatària per exigències de les companyies receptores de la instal·lació, i els sobrecostos de les obres seran a càrrec de l'urbanitzador. Si és possible les línies que hauran d'allotjar-se en prismes soterrats hauran de circular per les voreres evitant les zones de trànsit rodat.  
Qualsevol arqueta en calçades rodades s'executarà amb elements prefabricats de formigó armat reforçat amb camisa d'este material i tapes de fosa per a càrrega de ruptura 40 Tm.  
Enllumenat públic:   
Els càlculs lumínics hauran de complir la normativa en vigor inclòs les C.  
Les lluminàries es resoldran per a un acabament tradicional amb cossos model AP-3 sobre bàcul tipus CL-17 d'IEP o semblant, mentres per a un acabament més actual s'utilitzaran cossos tipus FO-5 sobre bàculs tipus CL-10 d'IEP o semblant. El tipus d'acabament es triarà per la superioritat del consistori. Es disposaran reductors de flux ubicats en quadres de maniobra.  
De vianants:  
S'utilitzaran rastells d'altura final no menor de 20 cm, amb rastells muntables en aquells llocs que siguen necessaris.  
L'acabament dels paviments de vianants s'executarà amb taulells de terratzo en roig i forma a triar per l'administració (formes que asseguren l'antilliscament), sobre solera de formigó.  
S'haurà de complir amb tota la normativa d'accessibilitat en vigor en el moment de la redacció dels projectes d'urbanització.  
Rodades:  
Es resoldran amb capa d'asfalt amb grossària no inferior a 12 cm sobre subbase de llast de grossària no inferior a 25 cm amb proctor modificat del 100 %.  
Els farciments de vials s'executaran amb material seleccionat compactat per a un proctor del 95%.  
Hauran de valorar-se els assajos a executar en els terraplens per a justificar els proprotor. Els resultats hauran de fer-se arribar a l'administració abans d'executar les subbases.  
S'inclouran partides per a l'execució de marques vials, tant de senyalització horitzontal com a vertical.  
Mobiliari:  
En les zones enjardinades hauran de col·locar-se un banc tipus UM398 de fbd o model Lliure de la firma Maprover per cada 200 m² de jardí, en vials hauran de col·locar-se papereres tipus Cooper Inox de Maprover cada 150 metres.   
En zones on es prevegen contenidors hauran de col·locar-se barres d'acer que n'impedisquen el desplaçament.  
En rebaixos de rastells i passos de minusvàlids hauran de col·locar-se fites de fosa que impedisquen l'accés de vehicles a les voreres.  
Altres elements de mobiliari urbà seran els aparcabicicletes tipus Cicles Inox de Maprover i les fonts model Salut de Movelsa Ibèrica.  
Sisena. Actuacions dels aspirants a urbanitzador prèvies a la presentació d'ofertes  
1. Dins del termini de tres mesos, comptadors de la publicació en el Diari Oficial de la Unió Europea de l'anunci de licitació, els aspirants a urbanitzador hauran de fer el següent:  
a) Comparéixer davant de notari hàbil per raó de territori, depositant en la dita notaria la documentació següent:  
Projecte de reforma interior.  
Projecte d'urbanització.  
b) Depositar còpia de l'esmentada documentació en el Registre de l'Ajuntament.  
c) Remetre avís de l'inici del procediment de gestió indirecta del programa al domicili fiscal de què consten en el Cadastre com a titulars dels drets afectats per l'actuació proposada.  
En la pràctica d'estos avisos caldrà ajustar-se al que disposa l'article 134.4 de la LUV i haurà de complir allò que s'ha preceptuat en l'article 292 del ROGTU o preceptes que legalment els substituïsquen. Addicionalment, en l'avís es mencionarà l'obertura d'exposició pública.  
d) Després de la remissió dels esmentats avisos, els aspirants hauran de publicar amb els sues mitjans el corresponent anunci d'exposició pública durant termini d'un mes de la documentació mencionada en l'apartat a, a l'efecte d'al·legacions.   
Tal anunci tindrà lloc en el Diari Oficial de la Comunitat Valenciana, computant com a data d'inici del termini l'esmentada publicació i en un diari no oficial d'àmplia difusió en el municipi.  
2. Els aspirants hauran de presentar davant de l'Ajuntament, la corresponent acta de protocol·lització en la qual es deixe constància de la documentació a què s'ha fet menció en l'apartat 1.a precedent així com de la resta dels requisits mencionats en el dit apartat 1 i de les al·legacions que, si és el cas, s'hagen formulat:  
a) En el termini de 10 dies a comptar de la conclusió del mes d'exposició pública,  
b) En tot cas, dins del termini de dos mesos comptador de l'expiració del termini mencionat en l'apartat 1 anterior.  
Sense perjuí de l'anterior, la protocol·lització dels avisos mencionada en l'apartat 1.c podrà efectuar-se en acta independent.  
Setena. Solvència econòmica i financera, tècnica i professional exigibles als concursants  
1. Segons el que preveu l'article 122 de la Llei 16/2005, Urbanística Valenciana, i en desplegament d'este, la justificació de la solvència econòmica i financera de l'urbanitzador s'acreditarà per un o alguns dels mitjans següents:  
Informe d'institucions financeres o, si és procedent, justificant l'existència d'una assegurança d'indemnització per riscos professionals.   
Si es tractara de persones jurídiques, presentació dels comptes anuals o d'extracte d'estos, en el cas en què la publicació d'estes siga obligatòria en la legislació del país on l'aspirant a urbanitzador estiga establit.   
Declaració sobre el volum global de negocis i, si és procedent, sobre el volum de negocis relacionat amb el desenrotllament i la promoció d'actuacions semblants que són objecte de concurs, corresponent com a màxim als tres últims exercicis.   
Si per raons justificades l'urbanitzador no estiguera en condicions de presentar les referències sol·licitades per l'Ajuntament, podrà acreditar la seua solvència econòmica i financera per mitjà de qualsevol altre document que l'administració considere suficient, podent basar-se en la solvència d'altres entitats, amb independència dels vincles jurídics que tinguen establits entre ells. A este efecte, les agrupacions d'interés urbanístic podran acreditar la seua solvència econòmica i financera amb l'acreditació de la titularitat registral dels drets sobre els terrenys que van servir de base per a la seua constitució.   
La justificació de la solvència econòmica i financera de les agrupacions d'interés econòmic, unions temporals d'empreses o altres agrupacions de persones naturals o jurídiques que decidisquen concórrer conjuntament al concurs podran basar-se en els requisits de solvència de, si més no, un dels seus membres.   
2. Segons el que preveu l'article 123 de la Llei 16/2005, Urbanística Valenciana, i en desplegament d'este, la justificació de la solvència tècnica i professional de l'urbanitzador s'acreditarà per un o alguns dels mitjans següents:  
Presentació d'una relació dels programes d'actuació integrada promoguts i gestionats pel concursant. En la referida relació, hauran de fer-se constar tots els programes promoguts i gestionats pel concursant, independentment de la grandària i modalitat d'estos, i es distingirà entre aquells que estiguen aprovats i els que es troben en tramitació en el moment de presentar la relació a què al·ludix este apartat.  
Indicació de l'equip tècnic, estiga o no integrat en l'estructura organitzativa de l'urbanitzador, que participarà en la gestió del programa d'actuació integrada, i especialment dels responsables del control de qualitat.   
Titulacions acadèmiques i professionals del personal de direcció de l'urbanitzador.  
Declaració que indique la mitjana anual de personal, amb menció, si és el cas, del grau d'estabilitat en l'ocupació i del personal directiu de què haguera disposat durant els tres últims anys.   
Declaració del material, instal·lacions i equip tècnic amb què compte l'urbanitzador per al compliment dels seus compromisos. En este apartat cal aclarir que s'admet expressament la figura de la subcontractació per al còmput dels materials, instal·lacions i equip tècnic.  
Declaració de les mesures adoptades per a controlar la qualitat durant el desplegament i l'execució del programa d'actuació integrada, incloent els mitjans d'estudi i investigació de què es dispose.  
Declaració de les mesures de gestió mediambiental que el concursant està disposat a aplicar durant el desplegament i execució del programa d'actuació integrada. Estes mesures, i en tant que no sorgisquen unes altres de noves, podran ser les publicades pel Ministeri de Medi Ambient actualment conegudes com a normes ISO.  
Si per raons justificades en cada cas concret l'urbanitzador no estiguera en condicions de presentar les referències sol·licitades per l'Ajuntament, podrà acreditar la seua solvència tècnica i professional sobre la base de la solvència d'altres entitats, amb independència dels vincles jurídics que tinguen establits entre ells, havent de demostrar en este cas davant de l'Ajuntament que disposarà dels mitjans necessaris per a l'execució del programa d'actuació integrada, presentant els compromisos o els documents d'anàloga naturalesa que hagen subscrit entre ambdós. Tot això s'aplicarà, en tot cas, quan concórrega a la licitació una agrupació d'interés urbanístic.  
La justificació de la solvència tècnica i professional de les agrupacions d'interés econòmic, unions temporals d'empreses o altres agrupacions de persones naturals o jurídiques que decidisquen concórrer conjuntament al concurs podrà basar-se en els requisits de solvència de, almenys, un dels seus membres.  
Huitena. Documentació que s'ha de presentar, model de proposició i termini i lloc per a la presentació d'estes  
1) La documentació a presentar es realitzarà de la manera següent:  
Sobre 1: personalitat jurídica, capacitat i solvència  
S'inclouran en este aquells documents que integren la personalitat jurídica, capacitat i solvència econòmica i financera, tècnica i professional de l'aspirant a qui s'al·ludix en els articles 122 i 123 de la Llei Urbanística Valenciana. Es presentarà en sobre tancat i segellat i contindrà justificació documental dels aspectes a què es fa referència en l'article 133.1, lletres a, b, c, d, e i f de la Llei Urbanística Valenciana i 300 i 301 del Reglament d'Ordenació i Gestió Territorial i Urbanística.  
S'inclourà almenys:  
A) Si concorreguera una societat o empresa haurà de presentar escriptura de constitució de la societat inscrita en el Registre Mercantil. Si es tracta d'una agrupació d'interés urbanístic es presentarà escriptura de constitució, així com inscripció en el Registre d'Agrupacions d'Interés Urbanístic dependent de la conselleria competent en matèria d'urbanisme.  
B) Els que compareguen o firmen proposicions en nom d'un altre o en representació de societat o persona jurídica presentaran escriptura de poder inscrita, si és el cas, en el Registre Mercantil o registre públic corresponent.  
C) Quan l'oferent actue en nom propi i és empresa individual haurà de presentar document nacional d'identitat o fotocòpia legalitzada d'este.  
D) Resguard acreditatiu de la fiança provisional.  
E) Declaració responsable de no trobar-se sotmés a cap de les prohibicions per a contractar establides per la legislació reguladora de la contractació administrativa, incloent expressament certificats acreditatius de trobar-se al corrent en el compliment de les obligacions tributàries i amb la Seguretat Social imposades per les disposicions vigents.  
F) Els documents que acrediten els requisits de solvència tècnica i professional, econòmica i financera.  
G) Els concursants estrangers hauran d'adjuntar una declaració de sotmetiment exprés a la jurisdicció dels jutjats i tribunals espanyols de qualsevol ordre per a totes les incidències que, de manera directa o indirecta, pogueren sorgir durant el procediment d'adjudicació i durant el desplegament i l'execució del programa d'actuació integrada, amb renúncia expressa, si és procedent, al fur jurisdiccional estranger que poguera correspondre-li.  
H) Declaració jurada o acta notarial acreditativa d'haver-se practicat o intentat practicar els avisos a què es referix l'article 134.4 de la Llei Urbanística Valenciana. En tot cas, amb caràcter previ a l'adjudicació, l'Ajuntament de Genovés requerirà a l'adjudicatari proposat la justificació documental íntegra de estos aspectes.  
I) En cas que concórreguen a la licitació unes quantes empreses, compromeses a la constitució d'una unió temporal, cada una d'estes haurà d'acreditar la seua personalitat i capacitat, i indicar els noms i les circumstàncies dels empresaris que subscriuen les proposicions la participació de cada una d'elles i designant la persona o entitat que, durant la vigència del contracte, ha d'exercir la representació de la unió davant de l'administració, així com el compromís formal de constituir-se en unió temporal d'empreses en cas de resultar adjudicataris. Al seu torn i en el supòsit d'agrupacions d'interés urbanístic, haurà d'acreditar-se la disponibilitat de personalitat juridicopública d'acord amb el que disposa l'article 144.1.d de la LUV.  
Sobre 2: proposició juridicoeconòmica  
S'hi inclourà, la documentació integrant de la proposició juridicoeconòmica, que es presentarà en sobre tancat i el contingut de la qual serà l'establit en l'article 127 de la Llei Urbanística Valenciana i en l'article 302 del Reglament d'Ordenació i Gestió Territorial i Urbanística.  
A) Regulació de les relacions de l'urbanitzador i els propietaris i, en particular, la modalitat de retribució al promotor i informació suficient que permeta als propietaris conéixer les conseqüències econòmiques que comporte per a ells la proposta i l'elecció de cada modalitat de retribució.  
B) Acreditació de la titularitat i identificació gràfica i registral dels terrenys, dins de l'àmbit de l'actuació i a disposició de l'urbanitzador, siguen de la seua propietat o d'altres propietaris amb què tinga contracte suficient, que hagen de quedar afectes, amb garantia real inscrita en el Registre de la Propietat, al compliment de les obligacions pròpies del dit urbanitzador, en ocasió de la firma del contracte per a assegurar l'execució dels objectius imprescindibles o complementaris del programa. L'afecció es traslladarà a les finques de resultat que s'adjudiquen després de la reparcel·lació.  
C) Full resum de les dades econòmiques rellevants segons model establit en el quadre N de l'annex I de l'Ordre de 13 de desembre de 2006, del conseller de Territori i Habitatge, pel qual s'aprova el model tipus de bases particulars per a l'adjudicació de programes d'actuació integrada.   
D) Descripció dels següents elements economicofinancers:  
Pressupost de licitació de l'obra d'urbanització: amb l'abast previst en l'article 168.1.a i b de la Llei Urbanística Valenciana.  
Cost de projectes: cost de redacció i direcció dels projectes tècnics, especificant cada projecte, que es referix l'article 168.1.c de la Llei Urbanística Valenciana.  
Despeses de gestió: despeses de gestió de l'urbanitzador, calculats en un percentatge del que represente la suma de les partides corresponents a conceptes anteriors.  
Finançament d'honoraris tècnics externs: import destinat al finançament dels esmentats informes, amb l'import màxim establit en la base 14.  
Benefici de l'urbanitzador: benefici empresarial de l'urbanitzador, calculat en un percentatge de la suma dels conceptes expressats en els apartats anteriors, que en cap cas podrà superar el 10%.  
Càrregues d'urbanització: càrregues d'urbanització que l'urbanitzador es compromet a repercutir, com a màxim, als propietaris afectats pels conceptes anteriorment expressats.  
Coeficient de canvi: part alíquota de l'aprofitament objectiu, expressada en tant per u, que correspon a l'urbanitzador en concepte de retribució en sòl per les càrregues d'urbanització, aplicable respecte als propietaris acollits a la dita modalitat de retribució.  
Preu del sòl a l'efecte de canvi: preu del sòl a què, en coherència amb el coeficient de canvi, es descomptaran de les càrregues d'urbanització els terrenys d'aquells propietaris que retribuïsquen amb ells a l'urbanitzador.  
Finançament: condicions de finançament oferides per l'urbanitzador per al pagament de les quotes d'urbanització aquells propietaris que acollits a elles, si és el cas, amb el suport d'una entitat financera degudament registrada.  
Sobre 3: alternativa tècnica  
S'inclourà en este l'alternativa tècnica del programa, presentada en sobre obert i, addicionalment, en suport informàtic, que contindrà la documentació següent:  
1) A) Projecte de reforma interior.  
B) Àmbit de l'actuació integrada.  
C) Justificació del compliment de les condicions d'integració de l'actuació amb l'entorn.  
D) Existència o no d'agrupació d'interés urbanístic i, si és el cas, estatuts i acords socials d'esta.  
E) Terminis que es proposen per al desenrotllament de l'actuació integrada, amb determinació tant del corresponent a les obres d'urbanització com a les obres d'edificació dels solars resultants.  
F) Projecte d'urbanització.   
G) Enunciat dels objectius complementaris que es proposen conformement a l'article 124.2 de la LUV, amb indicació expressa, si és el cas, dels compromisos d'edificació simultània a la urbanització que estiga disposat a assumir per damunt del mínim legal.  
H) Mesures de control de qualitat i compliment de les normes de qualitat ambiental, si és el cas.  
I) Inventari preliminar de construccions, plantacions i instal·lacions la demolició del qual, destrucció o eradicació exigisca la urbanització.  
J) Estimació preliminar i general d'aquelles despeses d'urbanització variables l'import del qual, fins i tot si és repercutible als propietaris, no es puga determinar per la concurrència d'ofertes.  
2) Model de proposició:  
«(Nom i cognoms) ... amb DNI ... en representació de la mercantil ... amb CIF .... c domicili social en ... i inscrita en el registre mercantil de ... amb el número ... davant de l'Ajuntament de .... compareix i com millor procedisca, dic:  
Que per acord del Ple de l'Ajuntament, en data ... va ser aprovat l'inici del concurs per al desplegament i l'execució del programa d'actuació integrada ... per mitjà de gestió indirecta.  
Que, d'acord amb el que establix l'article 133 de la Llei 16/2005, Urbanística Valenciana, mitjançant este escrit formule proposició per a l'adjudicació de programa d'actuació integrada de la/es unitat/s d'execució ..., de conformitat amb l'alternativa tècnica i la proposició juridicoeconòmica que s'acompanyen a esta.  
Per allò que s'ha exposat,  
Sol·licite:  
Que considere presentada esta petició, faça el favor d'admetre-la, i en virtut d'això considere formulada la proposició per al desplegament i l'execució del programa d'actuació integrada, per mitjà de gestió indirecta, i després del procediment oportú acorde adjudicar-lo a esta mercantil.  
(Lloc) ..., (data) ... »  
3) Termini i lloc de presentació:  
Les ofertes hauran de presentar-se en el Registre d'Entrada de l'Ajuntament en horari de 09.00 a 14.00 hores en els citats tres sobres, identificats en l'exterior amb la indicació del concurs a què concorren i firmats pel licitador o el seu representant assenyalant el nom i el cognoms o raó social, domicili, telèfon i fax.  
Cada concursant no podrà presentar més d'una proposició. Tampoc podrà subscriure cap proposició en unió temporal amb altres si ho ha fet individualment o figurar en més d'una agrupació. L'incompliment d'estes normes donarà lloc a la no-admissió de totes les propostes de programa presentades per este.  
Novena. Baremació i criteris d'adjudicació  
D'acord amb els articles 312 i 313 del Reglament d'Ordenació i Gestió Territorial i Urbanística, en relació amb els articles 135 i 137.1 de la Llei 16/2005, Urbanística Valenciana, en esta base particular s'assenyalen, per ordre decreixent d'importància els criteris objectius que han de servir de base per a l'adjudicació del programa d'actuació integrada, així com la ponderació d'estos determinant per a l'adjudicació de l'actuació, que s'efectuarà sempre motivadament, atenent a les circumstàncies concurrents en este cas.  
Es valoraran amb caràcter independent els documents corresponents a l'alternativa tècnica i a la proposició juridicoeconòmica, d'acord amb els criteris de puntuació següents ordenats de manera decreixent:  
1) Ponderació de l'alternativa tècnica enfront de la proposició juridicoeconòmica  
La suma total dels punts de l'alternativa tècnica, representarà un 50% de la valoració global, atés que ha sigut aprovat l'instrument de planejament i no n'està permesa la variació.  
2) Criteris d'adjudicació relatius a l'alternativa tècnica  
D'acord amb l'article 312.2 del ROGTU les bases particulars de programació han d'establir la importància relativa que en la decisió d'adjudicar la condició d'urbanitzador tinga l'alternativa tècnica respecte de la proposició juridicoeconòmica.  
Específicament en el present cas l'alternativa tècnica consistix en un projecte d'urbanització que pretén desenrotllar el Pla Especial de Reforma Interior aprovat per l'Ajuntament i que al seu torn és part integrant del Pla General.   
D'acord amb l'article 312.5 del Reglament d'Ordenació i Gestió Territorial i Urbanística de la Comunitat Valenciana els criteris d'adjudicació relatius a l'alternativa tècnica valoraran els següents aspectes, enumerats per ordre decreixent d'importància i la ponderació dels quals se expressa tot seguit:  
La qualitat tècnica de l'ordenació proposada. 35 punts per la importància del desenrotllament de l'ordenació detallada en les unitats d'execució.  
La resolució adequada de la integració de l'actuació en el seu entorn. 5 punts.  
La millor estructuració de dotacions públiques i d'espais lliures. 5 punts.  
La qualitat tècnica de les solucions proposades per a la urbanització. 5 punts. El projecte d'urbanització ha de comprendre els elements per a realitzar una bona urbanització.  
Nombre, disseny, ubicació i qualitat dels habitatges sotmesos a algun règim de protecció que es comprometa a promoure l'urbanitzador. 8 punts. L'Ajuntament està interessat en la promoció d'habitatge públic de qualitat per als ciutadans que no puguen accedir al mercat de l'habitatge lliure.  
Inversió en programes de restauració paisatgística o d'imatge urbana dins de l'àmbit del programa, com a objectius complementaris d'este, d'acord amb les directrius establides en els articles 30 a 35 de la Llei 4/2004, de 30 de juny, de la Generalitat, d'Ordenació del Territori i Protecció del Paisatge. 5 punts. És d'interés per al municipi qualsevol inversió mediambiental en la transformació urbanística del municipi.   
Termini d'execució del programa d'actuació integrada. 4 punts. La classificació del sòl com a urbà fa que siga prioritària la urbanització d'este.  
Compromís d'edificació simultània a la urbanització dels solars resultants de l'actuació per damunt d'un mínim legalment exigible. 1 punts. És d'interés públic del municipi l'edificació simultània per a una consolidació del nucli urbà.  
Compromisos addicionals assumits voluntàriament i a càrrec seu per l'urbanitzador. 1 punts. Es valoren estos compromisos, ja que està aprovat el Pla Especial de Reforma Interior i, per tant, no existixen variants a la figura de planejament.  
Mitjans per al control de cada una de les prestacions que constituïxen l'objecte del programa. 1 punt. Amb vista a dotar a l'actuació de més seguretat en la seua execució.   
D'acord a l'article 135.5 de la Llei Urbanística Valenciana per a la valoració dels criteris d'adjudicació les alternatives tècniques han de superar el llindar mínim a partir del qual es puntuarà cada una de les alternatives tècniques que serà el 50% del total de 70 punts, la qual cosa conseqüentment són 35 punts.  
3) Criteris d'adjudicació relatius a la proposició juridicoeconòmica.  
Els criteris de puntuació de les proposicions juridicoeconòmiques valoraran, entre altres, els següents aspectes, enumerats per ordre decreixent d'importància i la ponderació dels quals s'expressa tot seguit:  
Menor import respecte de referències de quadres de preus de pràctica usual de les càrregues d'urbanització, expressat en euros per metre quadrat d'edificabilitat. 10 punts. Se li concedix la puntuació màxima de l'article 312 del ROGTU, ja que és una de les partides que li seran repercutides als propietaris de la unitats d'execució una vegada que l'Ajuntament aprove el projecte de reparcel·lació.  
La valoració dels terrenys a l'efecte de fixar el coeficient de canvi per al pagament en espècie i la menor proporció de solars o aprofitament que hagen de ser posats a disposició de l'urbanitzador per mitjà de reparcel·lació forçosa com a retribució a compte de tercers amb els que no tinga contracte suficient. 7 punts. Esta puntuació premia al futur urbanitzador que menys terrenys cobre als propietaris que opten per esta modalitat.  
Major proporció de terrenys propis o d'associats que hagen de quedar afectes amb garantia real inscrita en el Registre de la Propietat al compliment de les obligacions especials d'edificació derivades de l'aprovació del programa. 11 punts. Garantia real que podrà ser executada d'incomplir-se el contracte subscrit per l'urbanitzador.  
Compromisos financers per a l'execució de les obligacions complementàries assumides voluntàriament i a costa seua per l'urbanitzador. 2 punts. Quantitat econòmica que oferix l'urbanitzador per a les millores a què s'ha compromés per a adjudicar-se la dita condició.  
Deu. Adjudicació del programa  
El programa s'adjudicarà a aquella proposta que major puntuació obtinga com a conseqüència de la suma de l'establida en els anteriors apartats, si bé només es consideraran aquelles que superen la puntuació mínima establida per a l'apartat 2 de la base 9.  
D'acord amb l'article 137.2 de la Llei 16/2005, Urbanística Valenciana, l'Ajuntament disposarà d'un termini de dos mesos comptadors des de l'obertura de les proposicions per a l'adjudicació del programa d'actuació integrada.  
Si no s'acorda l'adjudicació dins del termini establit a este efecte, els concursants tindran dret a retirar les seues proposicions i a la devolució de la garantia provisional.  
L'Ajuntament tindrà alternativament la facultat d'adjudicar el desplegament i l'execució del programa d'actuació integrada a la proposició més avantatjosa, per mitjà de l'aplicació dels criteris d'adjudicació indicats en les bases reguladores, sense atendre necessàriament al valor econòmic d'esta, o declarar desert el concurs, havent de motivar, en tot cas, la seua resolució amb referència als criteris d'adjudicació establits en les bases.  
Per a l'adjudicació del programa no serà necessari l'informe de Consell del Territori i el Paisatge previst en l'article 136.4 de la Llei Urbanística Valenciana.  
Onze. Règim de garanties  
El règim de garanties serà l'establit en la base 22 de les bases generals aprovades definitivament per l'Ajuntament en ple el 18 d'abril de 2007. La garantia provisional equival al 2% de l'estimació aproximada de les càrregues del programa.  
En tot cas, s'establix l'estimació aproximada de les càrregues del programa, IVA no inclòs, la qual puja a la quantitat de 4.572.388 euros només a l'efecte de calcular la garantia provisional. Pel que la garantia provisional puja a la quantitat de 91.447 euros.  
Dotze. Formalització del contracte per al desplegament i execució del programa per al desenrotllament de les actuacions integrades  
De conformitat amb l'article 331 del Reglament d'Ordenació i Gestió Territorial i Urbanística (en relació amb l'article 138 de la Llei Urbanística Valenciana), en el termini d'un mes a partir de la notificació de l'acord d'aprovació i adjudicació del programa a l'urbanitzador, i sempre que s'haja produït aprovació igualment definitiva del projecte d'urbanització, es procedirà a la formalització del contracte per al desplegament i execució del PAI. El contracte es formalitzarà en document administratiu sota la fe pública del secretari municipal.  
De conformitat amb el que establix la base 28 de les bases generals per a la gestió indirecta de programes d'actuació integrada d'este ajuntament, els interessats en el procediment de licitació del programa d'actuació integrada de les unitats d'execució 2 i 4 del Pla General d'Ordenació Urbana hauran de presentar resguard acreditatiu d'haver constituït la garantia definitiva en els termes que preveu la base 10 d'estes bases particulars.  
L'urbanitzador seleccionat, en el termini de 15 dies naturals, comptadors a partir de l'endemà a la notificació de l'adjudicació, i sempre amb caràcter previ a la firma del contracte per al desplegament i l'execució del programa d'actuació integrada, haurà de depositar en la Tresoreria de l'Ajuntament garantia financera o real per un valor mínim del 10% del valor de les càrregues d'urbanització.  
El document de formalització serà firmat per l'alcalde, l'urbanitzador i el secretari de la corporació a l'efecte de fedatari públic, annexant-hi un exemplar de les bases particulars de programació.   
El contracte podrà elevar-se a escriptura pública quan ho sol·licite alguna de les parts. En tot cas les despeses derivades del seu atorgament seran assumits per l'urbanitzador.  
Si per causa imputable a l'urbanitzador no poguera formalitzar-se el contracte dins del termini indicat, l'Ajuntament podrà acordar resoldre'l, seguint a estos efectes el procediment establit en el Text Refós de la Llei de Contractes de les Administracions Públiques.  
El contracte a subscriure per l'urbanitzador tindrà el caràcter de contracte administratiu especial, en compliment del que disposa la legislació de contractes de les administracions públiques.  
Tretze. Terminis d'execució  
Conclosa la fase de selecció de l'agent urbanitzador i, si és el cas, de l'empresari constructor, en el termini de 15 dies des de la firma del contracte de desenrotllament i en tot cas des de la notificació de l'aprovació definitiva del projecte d'urbanització i de les seues modificacions i esmenes si les haguera, haurà de remetre's per part de l'agent urbanitzador les comunicacions per a l'elecció de modalitat de retribució a què es referix l'article 166.1 de la LUV.   
La presentació dels textos refosos corresponents al planejament o al projecte d'urbanització haurà de produir-se en el termini màxim de dos mesos des que tinga lloc la notificació a l'urbanitzador de l'aprovació, provisional o definitiva, que impose modificacions a l'alternativa tècnica.   
L'inici del procediment de pública concurrència per a la selecció de l'empresari constructor haurà de tindre lloc en el termini d'un mes des de la formalització del contracte entre l'urbanitzador i l'administració actuant.  
Una vegada subscrit el contracte amb l'empresari constructor, o adjudicat el programa sense necessitar la intervenció d'este, l'urbanitzador comunicarà l'aprovació del programa i els continguts de l'article 166 de la Llei 16/2005, Urbanística Valenciana, i el 382 del seu Reglament, als propietaris que consten com a titulars en els registres públics o com interessats en l'expedient en el moment de realitzar-se la dita comunicació. En especial els informarà sobre magnituds econòmiques i urbanístiques del programa i els requerirà perquè es manifesten sobre l'opció sobre el mode de retribució, indicant-los el règim subsidiari establit en el programa d'actuació integrada.   
La presentació dels textos refosos corresponents al projecte de reparcel·lació haurà de produir-se en el termini màxim de dos mesos des que tinga lloc la notificació a l'urbanitzador de les modificacions a introduir en el projecte inicialment formulat.  
L'inici de les obres d'urbanització haurà de produir-se en el termini de tres mesos des de l'aprovació definitiva del projecte de reparcel·lació, i s'haurà d'acreditar per mitjà d'acta de replantejament subscrita per la direcció de les obres i, almenys, per un tècnic municipal. A este efecte, l'urbanitzador haurà d'acreditar, en l'acta de replantejament, el pagament als creditors nets del compte de liquidació o bé la consignació de la dita quantitat en la Tresoreria municipal. A més, haurà de justificar-se les partides del projecte d'urbanització relatives a les despeses generals i al benefici industrial, d'acord amb allò que s'ha assenyalat en l'article 129 de la Llei de Contractes de les Administracions Públiques.  
Abans del començament de les obres (acta de comprovació del replantejament) hauran d'aportar-se els convenis formulats amb les companyies subministradores (Iberdrola, Telefónica, Cegas, etc.). En l'acta de replantejament s'aportaran a més de les autoritzacions administratives pertinents per a l'execució de les distintes obres sectorials que ho requerisquen (Costes, Confederació Hidrogràfica o Carreteres).  
En l'assistència tècnica durant l'execució d'obres, caldrà ajustar-se al següent:  
L'urbanitzador proposarà un plec de condicions tècniques per a l'assistència tècnica que serà aprovat per l'Ajuntament i que posteriorment l'urbanitzador contractarà.  
El plec que ha de presentar l'Ajuntament, contindrà almenys les especificacions següents:  
Nom de l'empresa i del personal tècnic d'enllaç.  
Pla de controls inclosos en la prestació (alineacions, rasants, materials, execució de terraplens i ferms, obres de fàbrica, seguretat i salut, connexions, revisions amb TV de canalitzacions, coordinació, gestió ambiental, etc.).  
Pressupost detallat de costos de controls i d'assistència, justificant el seu import en relació amb les quanties habituals de control de qualitat i d'abast de la prestació (mínim 0,5% sobre PEM afectat).  
L'assistència tècnica contractada cursarà informes periòdics i resultats dels controls a la direcció facultativa i a l'Ajuntament, de sistemàtica i simultània. L'Ajuntament podrà formular les instruccions pertinents a l'assistència tècnica, amb coneixement de la direcció, a fi de garantir l'efectiu seguiment i control de les obres.  
- El cost de les actuacions descrites anirà a càrrec de les despeses generals del PEC, supervisant l'Ajuntament el seu compliment i liquidació de mode semblant al de les certificacions i liquidació de les obres.  
Les obres d'urbanització hauran de finalitzar en el termini màxim de trenta-sis mesos des del seu inici. La finalització de les obres s'acreditarà per mitjà del corresponent certificat final d'obres expedit pel director facultatiu.  
Juntament amb la documentació acreditativa de la finalització de les obres d'urbanització es deu aportar les actes de recepció i certificats de conformitat atorgats per les empreses subministradores dels diferents servicis (aigua, energia elèctrica, telecomunicacions). Un informe sanitari d'inspecció i valoració de les instal·lacions d'abastiment d'aigua i una acta de posada en servici de les instal·lacions elèctriques, atorgada per la conselleria competent.  
També ha d'aportar-se un document final d'obres amb una memòria en què s'incloga l'historial de les obres executades juntament amb les incidències sorgides, annexos a la memòria com a còpia del llibre d'ordrens, llibre d'incidències i un pla final de les obres realment executades i una definició detallada de l'estudi de dimensions i característiques de les obres executades.  
L'Ajuntament disposarà d'un termini de tres mesos per a inspeccionar les obres d'urbanització i, si és el cas, requerir a l'urbanitzador l'esmena d'aquelles deficiències observades, amb indicació del termini per al seu compliment, que es consignarà en una acta de recepció provisional. La constatació de deficiències suspendrà l'inici del còmput del termini de garantia assenyalat en l'apartat següent.  
A l'acte de recepció assistiran, en tot cas, un facultatiu designat per l'Ajuntament, el facultatiu encarregat de la direcció de les obres, l'urbanitzador i el contractista, ambdós assistits, si ho estimen oportú, per un facultatiu.  
Catorze. Informes externs  
(i) L'import dels honoraris dels informes necessaris per a la redacció de la proposta d'adjudicació prevista en l'article 137 de la LUV haurà de ser pagat a l'Ajuntament en el termini de 15 dies comptadors des de la notificació de la selecció d'agent urbanitzador. Estes despeses es consideraren despeses generals de l'urbanitzador que no podran ser repercutides als propietaris. Si es generen més despeses en el procés de selecció (text refós, etc.) seran pagades per l'urbanitzador a l'Ajuntament als 15 dies del requeriment de pagament.  
(ii) L'import dels honoraris professionals que es generen en l'Ajuntament en el procediment de programació pels informes tècnics i jurídics necessaris per a adoptar la resta d'acords administratius, seran considerats, d'acord amb l'article 168 de la LUV com a càrregues d'urbanització que tots els propietaris han de retribuir a l'urbanitzador.   
L'import dels informes que poden ser repercutits als propietaris segons l'article 168 de la LUV, és l'1,36% del cost total del programa (IVA exclòs) per als informes jurídics i el 0,58% del cost total del programa (IVA exclòs) per als informes tècnics.  
L'urbanitzador haurà d'ingressar en l'Ajuntament amb caràcter finalista la totalitat dels costos pels informes jurídics i tècnics especificats en el paràgraf anterior en el moment de presentar la garantia definitiva i abans de la firma del conveni urbanístic i que després repercutirà als propietaris com a part de la primera quota d'urbanització.   
Dins dels honoraris pels informes jurídics no s'inclou la defensa de l'Ajuntament en els possibles recursos contenciós administratius.  
L'import concret dels honoraris es justificarà a l'efecte de la liquidació definitiva.  
Quinze. Cessió de la condició d'urbanitzador   
1. L'urbanitzador, amb l'autorització prèvia del Ple de l'Ajuntament i per mitjà d'escriptura pública, pot cedir la condició d'urbanitzador a favor de tercer que se subrogue en tots els seus drets i obligacions davant dels propietaris de sòl i davant de la pròpia administració.  
Perquè la cessió puga produir-se, el cessionari haurà de reunir els requisits exigits per la llei per a ser urbanitzador, a més d'aquells mèrits i condicions personals del cedent que van ser rellevants per a l'adjudicació del programa.  
2. El Ple de l'Ajuntament podrà denegar la cessió en els supòsits legals i reglamentàriament establits. Ateses les circumstàncies del cas, es podrà acordar la resolució de l'adjudicació en els termes que preveuen estes bases i establir la gestió directa com a modalitat d'execució del programa.  
3. L'Ajuntament podrà autoritzar la cessió parcial, per a tram o porció minoritària de l'actuació, sempre que es donen els requisits mencionats en l'article 335 del ROGTU o precepte que legalment li substituïsca. L'Ajuntament haurà de verificar que entre cedent i cessionari assumisquen, solidària o mancomunadament, una programació degudament coordinada i un conjunt de compromisos que satisfacen les exigències de la programació ordinària.  
Setze. Subcontractació   
1. L'urbanitzador, donant compte a l'Ajuntament, podrà subcontractar amb tercers la realització parcial de les prestacions corresponents al programa d'actuació integrada que tinga per convenient, en els termes establits en el TRLCP, i en les bases reguladores del programa.  
2. Els subcontractistes quedaran obligats davant de l'urbanitzador, que assumirà la total responsabilitat de l'execució del programa davant de l'administració.  
3. L'urbanitzador no podrà en cap cas subcontractar l'execució parcial del programa d'actuació integrada amb persones inhabilitades per a contractar o compreses en algun dels supòsits de l'article 20 del TRLCP ni amb les persones mencionades en la base 11, apartat 3 de les bases generals aprovades per l'Ajuntament.  
Dèsset. Penalitats per incompliment  
1. S'establixen les següents penalitats per incompliment:  
La demora en l'inici de l'execució material de les obres per negligència de l'urbanitzador en la realització de les actuacions preparatòries de gestió urbanística serà penalitzada amb un 1 per mil per dia natural de demora respecte a l'import previst en concepte de benefici i despeses de gestió.  
La demora injustificada durant la realització o terminació de les obres, excepte les pròrrogues que si és el cas procedisquen, seran objecte de penalitats a raó de 0,12 € per cada 601,01 € del preu del contracte.  
Cada vegada que les penalitats per demora aconseguixen un múltiple del 5% del preu del contracte, el Ple de l'Ajuntament estarà facultat per a procedir a resoldre'l o acordar-ne la continuïtat de l'execució amb imposició de noves penalitats.  
L'Ajuntament tindrà la mateixa facultat a què es referix l'apartat anterior respecte a l'incompliment per part del contractista dels terminis parcials, quan s'haguera previst en el plec de clàusules administratives particulars o quan la demora en el compliment d'aquells faça presumir raonablement la impossibilitat del compliment del termini total.  
2. No obstant això, el que disposa els apartats precedents, la inactivitat injustificada de l'urbanitzador durant un període de sis mesos consecutius o nou alterns determinarà la resolució de l'adjudicació.  
Díhuit. Resolució de l'adjudicació del programa  
1. Seran causes de resolució de l'adjudicació del programa:  
La mort o la incapacitat sobrevinguda del contractista individual o l'extinció de la personalitat jurídica de la societat contractista.  
La declaració de concurs o la declaració d'insolvència en qualsevol altre procediment.  
La falta de prestació de la garantia definitiva o de les complementàries, si és el cas.  
La no-subscripció del contracte que formalitze els compromisos contrets davant de l'administració.  
L'incompliment greu dels compromisos assumits en virtut del bloc contractual integrat pel contracte, les bases generals i particulars, l'oferta i la normativa urbanística i contractual que regix subsidiàriament el contracte.  
La comissió per l'urbanitzador d'infraccions urbanístiques o mediambientals greus o molt greus en relació amb l'àmbit programat. La resolució que declare estes infraccions haurà d'haver adquirit fermesa o posat fi a la via administrativa.  
L'obstaculització per l'urbanitzador de l'exercici de drets i deures urbanístics dels afectats per la programació. S'entendrà inclòs dins d'esta causa de resolució l'incompliment per l'urbanitzador de l'obligació de facilitar informació perquè els propietaris puguen optar per la modalitat de retribució, i perquè estos puguen exercitar plenament els drets que la LUV els atorga.  
La realització de pràctiques manifestament restrictives de la competència en el mercat immobiliari relacionades amb el programa, entenent-se per estes, en tot cas, la inobservança de les regles d'exclusió d'entitats en la selecció de l'empresari constructor, els acords de repartiment de mercat i aquelles altres que defrauden la competència.  
L'incompliment greu dels deures essencials de l'urbanitzador directament imposats per la Llei Urbanística Valenciana o cos legal que li substituïsca.  
El transcurs dels terminis a què es fa menció en la base particular precedent, bé per imperatiu, bé per decisió de l'Ajuntament.  
El mutu acord entre l'Ajuntament i l'urbanitzador, sense perjuí de les indemnitzacions que, si és el cas, procedisquen en benefici dels propietaris dels terrenys o altres afectats.  
El descobriment de condicions territorials no tingudes en compte quan s'acorde la programació i que facen legalment inviable la prossecució d'esta, sense perjuí de les compensacions que, si és el cas, procedisquen o de la possibilitat d'esmenar les seues previsions, si això fóra possible, sense desvirtuar-les substancialment.   
En estos supòsits l'Ajuntament reembossarà a l'urbanitzador les despeses documentalment justificades, sempre que li siga imputable la falta de detecció dels nous elements territorials determinants de la inviabilitat del programa.  
La resolució anticipada de l'adjudicació per a la seua gestió directa per causa justificada d'interés públic, sense perjuí de les compensacions econòmiques a què això de lloc i que haurà d'avaluar l'acord corresponent.  
La suspensió de llicències en l'àmbit programat, l'aprovació de plans o projectes incompatibles amb el desenrotllament del programa, així com les resolucions administratives que impedisquen prosseguir-lo o en paralitzen el desenrotllament material o econòmic per inactivitat de l'administració durant més de sis mesos i de manera rellevant, tenint dret l'urbanitzador a instar la resolució amb les compensacions procedents.  
La renúncia de l'urbanitzador davant d'una retaxació de càrregues fundada en causa legal que implique un increment de l'import de les càrregues previst en la proposició juridicoeconòmica superior al 20%.  
Les altres causes previstes en la legislació aplicable a les seues relacions amb l'administració.  
2. L'Ajuntament, quan resolga l'adjudicació, podrà acordar que l'urbanitzador continue l'execució del programa sota les seues mateixes condicions, durant el temps indispensable per a evitar perjuís a l'interés públic.  
3. La resolució de l'adjudicació s'acordarà pel Ple de l'Ajuntament d'ofici o a instància de l'urbanitzador, amb audiència prèvia a l'urbanitzador i dictamen del Consell del Territori i del Paisatge, en els termes de l'article 342 del ROGTU o precepte que legalment el substituïsca.  
4. Sense perjuí de les responsabilitats econòmiques que procedisquen, en els termes previstos en la normativa vigent en matèria de contractació, la resolució determinarà la cancel·lació de la programació i la subjecció de l'àmbit de l'actuació al règim del sòl urbanitzable sense programació.  
L'acord que determine la resolució haurà, quan procedisca:  
Declarar, de conformitat amb el referit dictamen, l'edificabilitat d'aquells solars el propietari dels qual haja contribuït prou a les càrregues d'urbanització.  
Iniciar el procediment per a la reclassificació d'aquells terrenys en què, atés allò que s'ha avançat de les obres d'urbanització, siga possible concloure-les en el règim propi de les actuacions aïllades.  
Incoar, si se creu oportú, les actuacions necessàries per a acordar una nova programació del terreny en què el nou urbanitzador, o l'administració en cas d'optar-se per la gestió directa, assumisca les obligacions de l'antic, i que afecte els béns i recursos resultants de la liquidació de la programació cancel·lada a executar la que el substituïsca o, en qualsevol altre cas, i excepte perjuí per a l'interés públic o tercer sense culpa, disposar:  
La devolució de la contribució a les càrregues d'urbanització, efectivament pagades i no aplicades a la seua destinació, als propietaris de terrenys en què no s'escometa una nova programació, prèvia modificació pel mateix procediment seguit per a la seua adopció dels corresponents actes administratius dictats per a l'execució del programa cancel·lat, o la compensació que siga pertinent als propietaris que hagen contribuït a les càrregues d'urbanització, en els termes de l'article 344 del ROGTU o precepte que legalment el substituïsca.  
Començar, si és el cas, la tramitació dels procediments declaratius de l'incompliment de deures urbanístics que siguen pertinents.  
A l'efecte previst en este apartat, l'Ajuntament, si manté la gestió indirecta del programa, podrà requerir als qui van formular proposicions juridicoeconòmiques a l'alternativa tècnica seleccionada, per l'ordre derivat de l'aplicació de criteris d'adjudicació, a fi que accepten l'adjudicació i prosseguisquen amb l'execució del programa. Subsidiàriament, l'Ajuntament podrà acordar l'inici d'una nova licitació sobre l'alternativa tècnica seleccionada o declarar la caducitat del programa.  
També podrà acordar-se la intervenció gestora directa de l'Ajuntament per a la prossecució provisional del programa mentre es resol sobre la seua resolució, i si és el cas, nova adjudicació.  
Dènou. Jurisdicció competent  
La resolució de tots els recursos que s'interposen en relació a la licitació, l'adjudicació i l'execució dels programes d'actuació integrada se substanciaran davant de l'ordre jurisdiccional contenciós administratiu.  
Vint. Entrada en vigor  
Estes bases particulars, una vegada aprovades definitivament, entraran en vigor als 15 dies de la publicació del text íntegre en el Butlletí Oficial de la Província.  
En compliment del que establixen els articles 131 i 132 de la LUV i articles 286, 447 i 448 del ROGTU es procedix a publicar el text íntegre de les bases particulars, i es farà constar que contra l'acte de la seua aprovació es podrà interposar un recurs de reposició davant del mateix òrgan que les va dictar, en el termini d'un mes, comptador des de l'endemà a la publicació d'estes bases.  
El recurs contenciós administratiu es podrà interposar en el termini de dos mesos, comptador des de l'endemà de la seua publicació o en el supòsit d'haver-se interposat recurs de reposició, comptador des de l'endemà de la notificació de la seua resolució expressa, o en el termini de sis mesos, comptadors a partir de l'endemà de la resolució presumpta del recurs, la qual es produirà pel transcurs d'un mes des de la interposició d'este sense que s'haja notificat resolució expressa.   
De conformitat amb el que establix l'article 101.2 de la LUV queden suspeses la tramitació i atorgament de llicències i de nous programes en l'àmbit objecte de programació, les determinacions de la qual suposen modificació del règim urbanístic vigent.  
Alborache, 20 de juny de 2008.- L'alcalde: Miguel Pinach Montó.